Oase A | LekkeSlaap
Oase A bied selfsorgverblyf in die kusdorpie Buffelsbaai. Die eenheid bied 'n lieflike uitsig oor die see en die area vanaf die balkon. Die eenheid is ongeveer 300 m van Buffelsbaaistrand af.
Dié eenheid is op die onderste verdieping van 'n dubbelverdiepinghuis en bied slaapplek aan 8 gaste en beskik oor 4 slaapkamers en 2 badkamers. Die hoofslaapkamer het 'n koningingrootte-bed, die tweede slaapkamer het 3 enkelbeddens en die derde slaapkamer het 'n dubbelbed. Die vierde slaapkamer het 1 enkelbed. Die eerste badkamer het 'n bad en 'n stort. Die tweede badkamer het net 'n stort.
Die kombuis is met die nodige toebehore toegerus om maaltye voor te berei en te kook. Daar is ook 'n skottelgoedwasser, wasmasjien en 'n tuimeldroër. Die leefarea langs die kombuis het 'n TV met sekere DStv-kanale en lei na die braai-area en die dek waar mens die lieflike uitsig kan geniet.
Veilige parkeerplek is beskikbaar. Die eenheid is 67 km vanaf George Lughawe en dit is die ideale basis vanwaar mens hierdie deel van die Tuinroete kan verken.